
На основу члана 7 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ број 16/2018 и 79/2023),члана 9 и 10 Одлуке о давању у закуп пословног простора којим располаже општина Србобран (“Сл.лист општине Србобран” број 9/2023,3/2024,6/2024 и 8/2025) и Одлуке о покретању поступка давања у закуп пословног простора у Надаљу, у улици др Лазара Ракића  број 33А, председника Општине Србобран број 003995044 2026 08910 004 003 000 001 од 3.септембра 2026. године, Комисија за давање у закуп непокретности (у даљем тексту:Комисија) објављује следећи:

                                                                         О  Г  Л  А  С
[bookmark: _GoBack]                     ЗА ДАВАЊЕ У ЗАКУП  ПОСЛОВНОГ  ПРОСТОРА У НАДАЉУ
       ПУТЕМ ПРИКУПЉАЊА ПИСМЕНИХ ПОНУДА

Издаје се у закуп пословни простор којим располаже општина Србобран: ПОСЛОВНИ ПРОСТОР у Надаљу, у улици др Лазара Ракића  број 33А, површине 64,00м2,на основу мерења,број објекта 1,број улаза 2,евиденциони број 3,који се налази у стамбено-пословној згради површине 200,00м2, на катастарској парцели број 745 К.О.Надаљ I, површине 774м2 у јавној својини општине Србобран у 1/1 дела,за обављање  делатности  чијим се радом, буком или на други начин, не ремети становање.


МИНИМАЛНА ЗАКУПНИНА  150,00  динара по 1m2  пословног простора. 
                       
ПОНУДА ТРЕБА ДА САДРЖИ:

1. Ознаку пословне просторије (адреса и површина),
2. Делатност која ће се обављати у пословној просторији, 
3. Понуђени износ закупнине по 1m2,у динарима
   - За физичка лица име презиме и адресу, очитану или фотокопоирану личну карту,контакт телефон
- За предузетнике име и презиме предузетника, адреса, број личне карте, ЈМБГ,назив радње, матични број,контакт телефон
- За правна лица назив и седиште, копија Решења о упису правног лица у регистар код належног органа као и пуномоћје за лице које заступа подносилац пријаве,фотокопију потврде о додељеном пореском идентификационом броју,контакт телефон
4. Доказ о уплати депозита, као и број рачуна на који ће се извршити повраћај депозита,у случају да не буде најповољнији понуђач
5. Изјава о прихватању услова из Огласа.
Понуда мора бити потписана од стране овлашћеног лица понуђача.
Понуђач је у обавези да уплати депозит -  јемство у висини тромесечне минималне цене закупа по 1m2. 
Депозит  се уплаћује на рачун број 840-1039804-42 модел 97, позив на број 78233.
Отварању понуда присуствују понуђачи или њихови представници.
[bookmark: _Hlk218496493]Уплаћени износ депозита биће враћен учесницима који не понуде најповољније услове закупа односно чија понуда не буде најповољнија у року од у року од 15 дана од дана коначности Одлуке о утврђивању најповољнијег понуђача. Уплаћени износ депозита најповољнијег понуђача,са којим је закључен уговор,по истеку уговореног рока,уколико је измирио све своје обавезе по уговору,биће враћен депозит у року од 30 дана од дана истека рока на који је уговор о закупу био закључен.
Уколико закупац поднесе захтев за продужење уговора,право на повраћај депозита оствариће по истеку рока на који је закључен нови уговор о закупу.
Најповољнији понуђач губи право на повраћај депозита уколико у року од седам дана од позива закуподавца на закључење уговора не закључи уговор о закупу. 
Уколико закуподавац откаже уговор пре истека рока на који је уговор о закупу закључен,враћа закупцу депозит,у року од 30 дана од дана када закупац прими обавештење о раскиду уговора.
Поступак по приспелим понудама спроводи Комисија од три члана именована од стране председника Општине Србобран. 

Предност има понуђач који понуди највишу закупнину по 1m2, уз прихватање осталих услова из огласа. Уколико више понуђача понуди исту висину закупнине уз прихватање осталих услова из огласа Комисија ће позвати понуђаче који су понудили исти износ закупнине да у року од три дана од дана пријема позива доставе нову писмену затворену понуду са увећаним износом закупнине у односу на претходно дату понуду. Уколико наведени понуђачи у року од три дана не доставе нову понуду или уколико доставе понуду са истоветном закупнином, Комисија  задржава право да одреди најповољнијег понуђача. 

РОК ТРАЈАЊА ЗАКУПА ДО ПЕТ ГОДИНА

Уговор престаје да важи уколико се у поступку реституције донесе правоснажно Решење којим се предметни пословни простор враћа ранијем сопственику.

Трошкови текућег одржавања падају на терет закупца без права повраћаја истих од закуподавца. 
Пословни простор се издаје у закуп У ВИЂЕНОМ СТАЊУ,на период до пет година.
	За све поправке (инвестиционо одржавање и адаптације) пословних простора закупац мора тражити писмену сагласност закуподавца. Предмер радова врши овлашћени судски вештак – грађевинске струке, а што је и основ за признавање улагања у инвестиционо одржавање. Поправкама се може приступити након прибављања писмене сагласности закуподавца. Трошковe израде предмера и предрачуна радова сноси закупац.

ОГЛАС ОСТАЈЕ ОТВОРЕН  15  ДАНА ОД  ДАНА ОБЈАВЉИВАЊА НА ОГЛАСНОЈ ТАБЛИ ОПШТИНЕ СРБОБРАН
 и то почев од 21.октобра 2026. године закључно са 4.новембром 2026. године.

Оглас се објављује, на званичном сајту општине Србобран, огласној табли Општинске управе Србобран и на вратима пословног простора. 
Понуде заинтересована лица предају се на писарници Општинске управе Србобран, Трг слободе број 4 или путем поште на следећу адресу: ОПШТИНА СРБОБРАН 21480 Србобран, Трг слободе број 4.
Отварања понуда за пословни простор у Надаљу, у улици др Лазара Ракића  број 33А, површине 64,00m2  спроводи Комисија и то дана 9.новембра 2026. године (понедељак) у 15.00 часова у просторијама Општинске управе Србобран–Одељењу за урбанизам,стамбено-комуналне послове и заштиту животне средине.
Заинтересовани могу у Одељењу за урбанизам, стамбено-комуналне послове и заштиту животне средине уговорити обилазак пословог простора. 
НАПОМЕНА: Пријава на оглас се подноси путем затворених понуда. Понуда је писмена и предаје се у затвореноj коверти на писарници Општинске управе Србобран или путем поште са назнаком „Понуда за пословни простор – не отварати“ са назнаком за који пословни простор се доставља понуда за Комисију за давања у закуп непокретности.
На коверти треба да стоје основни подаци о подносиоцу.
За ближе информације обратити се непосредно Одељењу за урбанизам, стамбено-комуналне послове и заштиту животне средине Општинске управе Србобран  сваког радног дана од 10 до 13 часова лично  или на телефон 021/6230-020, локал 129.

У Србобрану, 21.октобра 2026. године
                                                    	                                                     ПРЕДСЕДНИК КОМИСИЈЕ                     
						                                                   Милана Медић



